TKN ลุ้นกลับมาเด่นปี 64!?
มีการประเมินว่า ผลการดำเนินงานไตรมาส 1 ปี 2563 ของ TKN จะเป็นจุดต่ำสุดของปี !!! โดยประเมินกำไรไตรมาสดังกล่าวอยู่ที่ 50 ล้านบาท ลดลง 39%
มีการประเมินว่า ผลการดำเนินงานไตรมาส 1 ปี 2563 ของ TKN จะเป็นจุดต่ำสุดของปี !!! โดยประเมินกำไรไตรมาสดังกล่าวอยู่ที่ 50 ล้านบาท ลดลง 39%
5 พ.ค. 2563

คุณค่าบริษัท
มีการประเมินว่า ผลการดำเนินงานไตรมาส 1 ปี 2563 ของ บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN จะเป็นจุดต่ำสุดของปี !!!
โดยประเมินกำไรไตรมาส 1 ปี 2563 ที่ 50 ล้านบาท ลดลง 39% จากงวดเดียวกันของปีก่อน และลดลง 58% จากไตรมาสก่อน เหตุหลักเกิดจากรายได้ที่ลดลงจากการระบาดของโควิด-19 ทำให้การบริโภคทั้งในประเทศไทยและต่างประเทศลดลง โดยเฉพาะจากจีนนั่นเอง
แต่อย่างไรก็ดี ทางนักวิเคราะห์ บล.เคทีบี มองว่าผลการดำเนินงานไตรมาส 1 ปี 2563 เป็นจุดต่ำสุด แล้วจะเริ่มฟื้นตัวในไตรมาส 2 ปี 2563 ซึ่งจะฟื้นตัวจากไตรมาสก่อนหน้า จากตลาดจีนที่กลับสู่ระดับปกติ
อีกทั้งมองว่าในครึ่งหลังของปี 2563 จะเห็นการเติบโตของผลประกอบการในอัตราที่เร่งตัวขึ้นทั้งจากงวดเดียวกันของปีก่อน และครึ่งแรกของปี จากสถานการณ์โควิด-19 ที่คลี่คลาย
นอกจากนี้ประเมินกำไรปี 2563 ที่ 382 ล้านบาท เพิ่มขึ้น 4% จากงวดเดียวกันของปีก่อน บนสมมติฐาน 1.รายได้รวมอยู่ที่ 4,721 ล้านบาท (ลดลง 10% จากงวดเดียวกันของปีก่อน) จากรายได้ในประเทศลดลง 15% จากงวดเดียวกันของปีก่อน  และรายได้จากต่างประเทศลดลง 7% จากงวดเดียวกันของปีก่อน จากรายได้จีนที่ปรับตัวลง ลดลง 7% จากงวดเดียวกันของปีก่อน (รายได้จากจีนอยู่ที่ 38% ของรายได้ทั้งหมด) และรายได้จาก Other countries ปรับตัวลดลง 8% จากงวดเดียวกันของปีก่อน
2.GPM ขยายตัวอยู่ที่ 29.2% จาก 28.1% ในปี 2562 จากต้นทุนสาหร่ายที่ลดลง และ Utilization rate ของโรงงานที่ดีขึ้น
3.SG&amp;A to total sales ที่ปรับตัวลดลงอยู่ที่ 20.4% จาก 21.1% ในปี 2562 จากการลด Marketing expenses
เช่นเดียวกับปี 2564 เชื่อมั่นว่าผลประกอบการจะเติบโตโดดเด่น เพิ่มขึ้น 43% จากงวดเดียวกันของปีก่อน จากรายได้รวมที่ขยายตัวเพิ่มขึ้น 11% จากงวดเดียวกันของปีก่อน จากรายได้ในประเทศขยายตัว เพิ่มขึ้น 5% จากงวดเดียวกันของปีก่อน จากการบริโภคในประเทศและนักท่องเที่ยวจีนที่ฟื้นตัว, รายได้จากจีนที่ฟื้นตัว เพิ่มขึ้น 20% จากงวดเดียวกันของปีก่อน จากยอด Orion ที่กลับมาสู่ระดับปกติเต็มปี และ GPM ที่ปรับตัวเพิ่มขึ้นจาก Utilization rate โรงงานที่ดีขึ้น (จากการรวมโรงงาน) และต้นทุนวัตถุดิบที่ลดลง
สรุป มองว่าปี 2563 ไม่ใช่ปีที่ดีของ TKN เนื่องจากได้รับผลกระทบจาก COVID-19 แต่เชื่อมั่นว่าผลประกอบการจะกลับมาเติบโตโดดเด่นอีกครั้งในปี 2564 จึงแนะนำ “ซื้อ” ราคาเป้าหมาย 9.70 บาท
…
ผู้ถือหุ้นรายใหญ่
รายชื่อกรรมการ